stanford-oval/wikipedia huggingface dataset:
אלתית פסיפית
הערות שוליים

↑  אִלְתִּית במילון בעלי חיים: דגי מים מתוקים (תשמ"א), 1981, באתר האקדמיה ללשון העברית
| --- | --- |
בקרת זהויות :  NLI: 987007534641205171  NKC: ph115942
אזור מוגן

כמות אזורי ההגנה על פי מדינה (2005)   0%–3.69% מהמדינה מוגנים  3.9%–11.3% מהמדינה מוגנים  11.3%–22.7% מהמדינה מוגנים  22.7%–41.8% מהמדינה מוגנים  41.8%–72.3% מהמדינה מוגנים  אין נתונים
חלקם של אזורי המגוון הביולוגי היבשתי החשובים בהגנה, נכון ל-2018.
אזורים מוגנים או אזורי שימור הם מקומות שזוכים להגנה בגלל ערכי הטבע, האקולוגיים או התרבותיים המוכרים שלהם. ישנם מספר סוגים של אזורים מוגנים, המשתנים לפי רמת ההגנה, בהתאם לחוקים המאפשרים של כל מדינה, או התקנות של הארגונים הבינלאומיים המעורבים. עם זאת, באופן כללי, אזורים מוגנים מובנים ככאלה, שבהם נוכחות אנושית או לפחות ניצול משאבי טבע (כגון עצי הסקה, מוצרי יער שאינם מעץ, מים וכו') מוגבלים.
המונח "אזור מוגן" כולל גם אזורים מוגנים ימיים (אנ'), כדוגמת הפרעת פלמחים, שגבולותיהם יכללו אזור מסוים של אוקיינוס, ואזורים מוגנים חוצי גבולות, החופפים למספר מדינות אשר מסירות את הגבולות בתוך האזור למטרות שימור וכלכליות. ישנם למעלה מ-161,000 אזורים מוגנים בעולם (נכון לאוקטובר 2010) שנוספים מדי יום, המייצגים בין 10 ל-15 אחוזים משטח הקרקע בעולם.
נכון לשנת 2016, ישנם 14,688 אזורים מוגנים ימיים (MPA), וכ-14.7% משטחי המים היבשתיים והפנימיים בעולם (למעט אנטארקטיקה) מוגנים. עבור מים שבתחום השיפוט הלאומי מעבר למים הפנימיים, כ-10.2% משטחי החוף והים ו-4.12% משטחי האוקיינוס העולמיים מכוסים על ידי אזורים מוגנים ימיים. לעומת זאת, רק 0.25% מהאוקיינוסים בעולם מעבר לתחום השיפוט הלאומי מכוסים על ידי MPA. בשנים האחרונות, יוזמת 30 על 30 נועדה להגן על 30% משטח האוקיינוס ועל 30% משטח היבשה ברחבי העולם עד 2030; זה אומץ על ידי האיחוד האירופי באסטרטגיית המגוון הביולוגי של האיחוד האירופי לשנת 2030, קמפיין למען הטבע אשר קידם את המטרה במהלך פסגת COP15 של האמנה למגוון ביולוגי ו-G7.
אזורים מוגנים מיושמים לשימור הביולוגי, ולעיתים קרובות מספקים בית גידול והגנה מפני ציד של מינים בסכנת הכחדה. הגנה מסייעת בשמירה על תהליכים אקולוגיים שאינם יכולים לשרוד ברוב הנופים והנופים המנוהלים בצורה אינטנסיבית.
הגדרה

ההגדרה שהייתה מקובלת על פני מסגרות אזוריות וגלובליות סופקה על ידי האיגוד הבינלאומי לשימור הטבע (IUCN) בהנחיות הסיווג שלו לאזורים מוגנים. ההגדרה היא כדלקמן:
מרחב גאוגרפי מוגדר בבירור, מוכר, מוקדש ומנוהל, באמצעים חוקיים או יעילים אחרים, להשגת שימור לטווח ארוך של הטבע עם שירותי מערכת אקולוגית וערכי תרבות הקשורים אליו.
היסטוריה

אזורים מוגנים הם חפצים תרבותיים, והסיפור שלהם שזור בסיפור של הציוויליזציה האנושית. הגנה על מקומות ומשאבי טבע אינה מושג מודרני בשום פנים ואופן, בין אם מדובר בקהילות ילידים השומרות על אתרים קדושים ובין אם מדובר באמנה של שמורות ציד אירופיות. לפני יותר מ-2000 שנה, צווים מלכותיים בהודו הגנו על אזורים מסוימים. באירופה, אנשים עשירים וחזקים הגנו על שטחי ציד במשך אלף שנים. יתרה מכך, הרעיון של הגנה על מקומות מיוחדים הוא אוניברסלי: למשל, הוא מתרחש בקרב הקהילות באזורי האוקיינוס השקט ובחלקים מאפריקה.
השמורה המוגנת על פי חוק הוותיקה ביותר שתועדה בהיסטוריה היא שמורת יער ראשי רידג', שהוקמה בפקודה מ-13 באפריל 1776. בעוד שהרעיון של אזורים מוגנים התפשט ברחבי העולם במאה העשרים, הכוח המניע היה שונה באזורים שונים. לפיכך, בצפון אמריקה, אזורים מוגנים עסקו בשמירה על נוף דרמטי ונשגב; באפריקה, החשש היה מגני המשחקים; באירופה, הגנת הנוף הייתה נפוצה יותר.
ייעודם של אזורים מוגנים כלל לעיתים קרובות גם הצהרה פוליטית.
הערות שוליים

↑  Lele, Sharachchandra; Wilshusen, Peter; Brockington, Dan; Seidler, Reinmar; Bawa, Kamaljit (1 במאי 2010). "Beyond exclusion: alternative approaches to biodiversity conservation in the developing tropics". Current Opinion in Environmental Sustainability (באנגלית). 2 (1): 94–100. doi:10.1016/j.cosust.2010.03.006. ISSN 1877-3435. {{cite journal}}:  (עזרה)
↑  "Protected Planet". אורכב מ-המקור ב-8 במרץ 2015. {{cite web}}:  (עזרה)
↑  Soutullo, Alvaro (2010). "Extent of the Global Network of Terrestrial Protected Areas". Conservation Biology (באנגלית). 24 (2): 362–363. doi:10.1111/j.1523-1739.2010.01465.x. ISSN 1523-1739. PMID 20491846.
↑  "unstats - Millennium Indicators". אורכב מ-המקור ב-27 בספטמבר 2017. נבדק ב-28 באוגוסט 2018. {{cite web}}:  (עזרה)
↑  Mora C, Sale P (2011). "Ongoing global biodiversity loss and the need to move beyond protected areas: A review of the technical and practical shortcoming of protected areas on land and sea" (PDF). Marine Ecology Progress Series. 434: 251–266. Bibcode:2011MEPS..434..251M. doi:10.3354/meps09214.
1 2 3  "Protected Planet Report 2016" (PDF). UNEP-WCMC and IUCN. נבדק ב-7 בפברואר 2020. {{cite web}}:  (עזרה)
↑  "Sign the 30x30 Petition Today!". Campaign for Nature.
↑  "G7 commits to end support for coal-fired power stations this year". euronews. 21 במאי 2021. {{cite web}}:  (עזרה)
↑  Dudley, N. (ed.) Guidelines for Applying Protected Areas Management Categories (IUCN: Switzerland, 2008)
↑  "About". IUCN (באנגלית). 10 בספטמבר 2015. נבדק ב-5 באוגוסט 2020. {{cite web}}:  (עזרה)
↑  "Guidelines for Applying the IUCN Protected Area Management Categories to Marine Protected Areas" (PDF). {{cite journal}}: Cite journal requires |journal= (עזרה)
↑  Borrini-Feyerabend, G., N. Dudley, T. Jaeger, B. Lassen, N. Pathak Broome, A. Phillips and T. Sandwith (2013). Governance of Protected Areas. From understanding to action (PDF). IUCN. ISBN 978-2-8317-1608-4.{{cite book}}:  תחזוקה - ציטוט: multiple names: authors list (link)
↑  Centre, UNESCO World Heritage. "Tobago Main Ridge Forest Reserve". UNESCO World Heritage Centre.
↑  Phillips, A. A Short History of the International System of Protected Area Management Categories (WCPA Task Force on Protected Area Categories, 2007)
| --- | --- |
בקרת זהויות :  NLI: 987007539782705171  BNE: XX538856  BnF: cb12355710f (data)  LCCN: sh98005753  NARA: 10642270  NKC: ph114251 
מעיין האופל השחור בפארק הלאומי ילוסטון בארצות הברית.
אייזיאה ליברס

| --- | --- |

ליברס, 2020
 לידה:  28 ביולי 1998 (בן 26) קלמזו, מישיגן, ארצות הברית
 עמדה:  סמול פורוורד, פאוור פורוורד
 גובה:  1.98 מטר
 מספר:  12
 מכללה:  אוניברסיטת מישיגן
 דראפט:  בחירה מספר 42, 2021 דטרויט פיסטונס
 קבוצות כשחקן
 2021–2023:  דטרויט פיסטונס
אייזיאה מוריס ליברס (באנגלית: Isaiah Maurice Livers; נולד ב-28 ביולי 1998) הוא כדורסלן אמריקאי המשחק בעמדות הסמול פורוורד והפאוור פורוורד.
קריירת מכללות

ליברס נולד בקלמזו שבמישיגן, ובין השנים 2017–2021 למד באוניברסיטת מישיגן. בעונתו הראשונה בקבוצת הכדורסל של האוניברסיטה העפיל עם ה"וולברינס" לגמר טורניר אליפות המכללות בכדורסל, בו הפסידה לאוניברסיטת וילאנובה. בעונתו האחרונה בליגת המכללות, 2020/2021, הוביל את הקבוצה (עם פרנץ וגנר) לרבע גמר טורניר אליפות המכללות עם ממוצעים של 13.1 נקודות, 6.0 ריבאונדים ו-2.0 אסיסטים למשחק.
קריירה מקצועית > דטרויט פיסטונס

ליברס נבחר בבחירה ה-42 של דראפט ה-NBA‏ 2021, על ידי דטרויט פיסטונס. בתקופתו עם הפיסטונס שותף ב-94 משחקים, וקלע 6.2 נקודות בממוצע למשחק.
בינואר 2024 הועבר עם מרווין באגלי בטרייד לוושינגטון ויזארדס, תמורת דנילו גלינארי ומייק מוסקאלה. באפריל 2024 שוחרר מהקבוצה, בטרם שיחק במדיה.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | דטרויט | 19 | 5 | 20.2 | 0.456 | 0.422 | 0.857 | 3.0 | 1.1 | 0.7 | 0.4 | 6.4 |
| 2022/2023 | דטרויט | 52 | 22 | 23.1 | 0.417 | 0.365 | 0.821 | 2.8 | 0.8 | 0.5 | 0.5 | 6.7 |
| קריירה |  | 71 | 27 | 22.3 | 0.426 | 0.378 | 0.830 | 2.8 | 0.9 | 0.6 | 0.5 | 6.6 |
הערות שוליים

↑  Wizards Acquire Bagley III, Livers From Detroit
אליזבת פייטון

| --- | --- |

 לידה:  1965 (בת 59 בערך) דאנברי, ארצות הברית 
 מקום לימודים:  בית הספר לאמנויות חזותיות 
 תחום יצירה:  ציור 
 
אליזבת ג'וי פייטון (באנגלית: Elizabeth Joy Peyton; נולדה בשנת 1965) היא ציירת אמריקאית, שהתפרסמה באמצע שנות ה-90. היא אומנית עכשווית הידועה בעיקר בזכות ציור פורטרטים מסוגננים ובעלי מראה אידיאלי שבהם מוצגים בני זוג וחברים קרובים, זמרי רוק ובני משפחת המלוכה האנגלית. פייטון חיה ועובדת בעיר ניו יורק.
ילדות והשכלה

פייטון נולדה בשנת 1965 בדנברי שבקונטיקט, וכבר בצעירותה החלה לרשום ולצייר פורטרטים. בין שנת 1984 לשנת 1987 למדה פייטון אמנות בבית הספר לאמנות חזותית בניו יורק.
עבודות

יצירתה של פייטון כוללת בעיקר דיוקנאות קטני ממדים. היא מציינת בין מקורות השראתה את צילומי הפורטרטים שנערכו בסטודיו של האומנים נדאר, אלפרד סטיגליץ ורוברט מייפלת'ורפ, אשר צילמו את חבריהם ואת הקרובים אליהם. עבודתה מבוצעת לרוב בצבעי שמן, המונחים על הבד במשיחות מכחול מדוללות ומימיות שלעיתים נוזלות באופן מכוון. בנוסף עובדת פייטון בצבעי מים, בעפרון ובשיטת תחריט. ציוריה מתאפיינים בדמויות דקות ומוארכות בעלות מראה אנדרוגיני. לעיתים קרובות מודגשות בציוריה איכויות נשיות ועמימות מגדרית. עבודותיה מזכירות לפעמים איורי אופנה. האומנית התראיינה לקטלוג התערוכה "ציירת החיים המודרניים" (The Painter of Modern Life) שהתקיימה בגלריה הייוורד (אנ') בלונדון בשנת 2007, ובראיון הכירה בחשיבות הצילום כמקור השראה ליצירתה. בהתאם, פייטון עובדת לרוב על פי צילומים. לפני שעברה לצילום במצלמה דיגיטלית, צילמה פייטון את מושאי עבודתה במצלמת 35 מ"מ פשוטה או במצלמת פולארויד, והקדישה תשומת לב מועטה לקומפוזיציה או תאורה. חלק מהתמונות מטושטשות או מעט לא בפוקוס.
למן שנת 1998, אז הזמין ממנה מגזין "פרקט" עבודת ליתוגרפיה, יצרה פייטון מגוון הדפסים רחב, לרבות מסוג מונוטייפ, ליתוגרפיות ותחריטי עץ. היא מתנסה בטכניקות שונות ומשמשת בנייר מסוגים שונים ונייר בעבודת יד, וכן במגוון סוגי דיו צבעוני ומונוכרומטי. מושאי הפורטרטים שלה מופיעים הן בציורים והן בהדפסים.
הסגנון המעוצב והאידיאליזציה של מפורסמים בציוריה גרמו לכמה מבקרים לאפיין את עבודותיה כממשיכות את המסורת של אנדי וורהול. האומנית ציינה את השפעתו של דייוויד הוקני. דמויות המפורסמים בציוריה כללו בין היתר את דייוויד בואי, נואל וליאם גלאגר מלהקת הרוק אואזיס, קורט קוביין, הנסיכים ויליאם והארי מבית המלוכה הבריטי ובני משפחת קנדי. ציור של פייטון מופיע על כריכת אלבום האוסף "המיטב של סווייד." המוזיקאים והאומנים הצעירים הללו כמעט שלא מופיעים בציוריה של פייטון בעמידה והיא לא מתארת אותם בפעולת נגינה או אמנות; במקום זאת הם נראים ישנים, נחים או יושבים.
משנת 2007 נוסף הטבע הדומם למגוון נושאי עבודתה של פייטון. בין ציורים אלו ניתן לציין את העבודות הבאות: באלזאק + ורדים (2008); פלובר + מאדאם בובארי (פילים)(2008); קאמי קלודל ופרחים (טבע דומם) (2009); אקטאון, ג'סטין ביבר וורדים אפורים (2010); ליכטנשטיין, פרחים, פרסיפל (2011) ועוד.
תערוכות

תערוכת הפריצה השנייה של פייטון בעיר ניו-יורק התקיימה בחדר במלון צ'לסי בשנת 1993 וכללה בעיקר רישומים. מבקרים שהיו מעוניינים לצפות בתערוכה נדרשו לגשת לקבלה ולבקש את מפתח החדר; פחות מ-50 אנשים ראו את רישומי הדיו והפחם בהם רשמה פייטון את דיוקנאותיהם של נפוליאון, מארי אנטואנט והמלכה אליזבת השנייה.
בשנת 1998 היא הציגה בגלריית סאצ'י לצד לאורה אוונס ואמנים נוספים.
תערוכת אמצע-קריירה הסוקרת את עבודותיה נפתחה במוזיאון החדש לאמנות עכשווית בעיר ניו יורק באוקטובר 2008, ולאחר מכן הוצגה במרכז ווקר לאמנות במיניאפוליס, בגלריה וייטצ'אפל בלונדון ובמוזאון בונפנטן במאסטריכט (2009–2010). תערוכה זו הציגה לראשונה את עבודותיה של פייטון במוסד אמריקאי, ונכללו בה הפורטרטים העדכניים של פייטון שבהם שמה הציירת דגש רב יותר על הפסיכולוגיה של הדמויות.
תערוכות יחיד נוספות התקיימו בשנת 2009 באקדמיה המלכותית לאמנויות בלונדון, במוזיאון האירי לאמנות מודרנית, במרכז Deichtorhallen בהמבורג וב-Salzburger Kunstverein בזלצבורג. בשנת 2011 התקיימה התערוכה "רוח רפאים: אליזבת פייטון," (Ghost: Elizabeth Peyton), רטרוספקטיבה שכללה עבודות הדפס של האומנית, והוצגה במקביל במוזיאון מילדרד ליין קמפר וב-Opelvillen בעיר רוסלסהיים בגרמניה. בגלריית האמנות בבניין המטרופוליטן אופרה ב-2011 הוצגה תערוכתה "ואגנר", שכללה עבודות בהשראת מחזור האופרות "טבעת הניבלונג" של המלחין ריכארד ואגנר. בשנת 2014 השתתפה בתערוכה נוספת בגלריית המטרופוליטן אופרה, הפעם בנושא האופרה "הנסיך איגור" מאת אלכסנדר בורודין. לאחרונה הציגה פייטון במוזיאון הארה לאמנות עכשווית ביפן את תערוכתה "אליזבת פייטון: טבע דומם", וכן הציגה בשנת 2017 את התערוכה "אליל נצחי" (Eternal Idol) בוילה מדיצ'י ברומא. פייטון השתתפה בנוסף בתערוכות קבוצתיות רבות במדינות שונות.
אוספים

עבודותיה של פייטון כלולות באוספיהם של מוסדות אמנות כגון מרכז פומפידו בפריז, המוזיאון לאמנות בוולפסבורג, מוזיאון בזל לאמנות, המוזיאון לאמנויות יפות בבוסטון, מוזיאון קרנגי לאמנות בפיטסבורג, מוזיאון ויטני לאמנות אמריקאית בניו יורק, מוזיאון סן פרנסיסקו לאמנות מודרנית ומוזיאונים נוספים. המוזיאון לאמנות מודרנית בניו יורק רכש כ-30 רישומים וציורים של פייטון במהלך השנים האחרונות.
פרסים

בשנת 2006 קיבלה פייטון את פרס לארי אולדריץ' שמוענק מדי שנה לאומן או אומנית בעלי השפעה על התרבות החזותית. בשנת 2007 זכתה בפרס המצוינות מטעם הקרן למחקר איידס amfAR, עבור תרומה אומנותית למאבק באיידס.
שוק האמנות

מאמצע שנות ה-2000 זכתה הקריירה של פייטון להצלחה בשוק האמנות ומחירי עבודותיה עלו בהתמדה (פורטרט של ג'ון לנון בשמן על קנבס נמכר במחיר שיא בגובה 800,000 דולר בשנת 2005; ציור שמן אחר שכותרתו "קרייג, 1997" נמכר פעמיים בסות'ביס בניו יורק, תחילה עבור 384,000 דולר במאי 2007 ולאחר מכן עבור 560,000 דולר בנובמבר 2010). פייטון מציגה באופן קבוע בגלריה גאווין בראון בניו יורק ובגלריה נויגרימשניידר בברלין מאז שנת 1995, בגלריה סיידי קולס בלונדון משנת 1998 , ובגלריות נוספות.
ספרות

ספרים על עבודתה של פייטון פורסמו בהוצאת ריזולי (Rizzoli), שהוציאה לאחרונה את הספר Dark Incandescence הסוקר את יצירתה של פייטון (2017); ספרים נוספים יצאו בהוצאות בגרמניה וכן בהוצאת פאוור האוס (PowerHouse) הניו יורקית.
הערות שוליים

↑  אליזבת פייטון סיידי קולס HQ, לונדון.
↑  Elizabeth Peyton - Biography - Gladstone Gallery, gladstonegallery.com גלריה גלדסטון, ניו יורק.
↑  Lack, Jessica (2009-04-08). "Artist of the week 36: Elizabeth Peyton". The Guardian. London.
1 2  Karen Rosenberg (July 11, 2008), A Painter's Social Network, Traced in Her Photographs הניו יורק טיימס.
↑  Andrew Purcell (July 1, 2009), Manhattan rhapsodies The Guardian.
↑  Benjamin Genocchio (August 29, 2008), Casual Photos That Yielded Portraits The New York Times.
↑  Ken Johnson (August 18, 2006), Beautiful People Caught in Passivity by Peyton and Warhol The New York Times.
↑  Collector's Edition: Elizabeth Peyton - Camille Claudel Flowers and Books Hatje Cantz Publishing, Ostfildern.
↑  Elizabeth Peyton: Dark Incandescence, November 18, 2014 - January 16, 2015 Barbara Gladstone, Brussels.
↑  Calvin Tomkins (October 6, 2008), The Artist of the Portrait The New Yorker.
↑  Purcell, Andrew (2009-07-01). "Manhattan rhapsodies". The Guardian. London.
↑  Carol Vogel (January 16, 2014), Operatic Inspiration The New York Times.
↑  "Eternal Idol, Elizabeth Peyton - Camille Claudel - Villa Medici".
↑  Rachel Wolff (April 13, 2010), Gavin Brown: The Heir Apparent New York Observer.
↑  Award of Excellence for Artistic Contributions to the Fight Against AIDS amfAR, The Foundation for AIDS Research.
↑  "Elizabeth Peyton (b. 1965) , John Lennon 1964".
↑  Elizabeth Peyton Guggenheim Collection.
↑  Kirsty Bell, Elizabeth Peyton: Dark Incandescence - Rizzoli New York, www.rizzoliusa.com (באנגלית) Elizabeth Peyton, "Dark Incandescence" Rizzoli, New York.
| --- | --- |
בקרת זהויות :  NLI: 987007354677005171  BnF: cb14436055r (data)  GND: 12049163X  ISNI: 0000 0000 7864 0279  LCCN: nr98004138  NTA: 325811237  PIC: 10030  RKD: 223568  SNAC: w6x07q7p  SUDOC: 071064478  ULAN: 500116160  VIAF: 96542540   WorldCat (עם VIAF): 96542540
איבאן סנש

| --- | --- |

צילום משנת 1973
 לידה:  25 באפריל 1924 בודפשט, ממלכת הונגריה 
 פטירה:  13 בספטמבר 2010 (בגיל 86) בודפשט, הונגריה 
 מדינה:  הונגריה 
 מקום קבורה:  בית הקברות היהודי ברחוב קוזמה 
 שפות היצירה:  הונגרית 
 בן או בת זוג:  מריאן קורנאי 
 צאצאים:  אנדראה סנש 
 פרסים והוקרה:  פרס eMeRTon (1986)  Szabolcs Fényes Prize (1995)  אמן מצטיין של הונגריה (1988)  Pro Budapest award (2010) 
 
איבאן סנש (במקור שלזינגר, בהונגרית: Szenes Iván; בודפשט, 25 באפריל 1924 – בודפשט, 13 בספטמבר 2010) היה סופר יהודי-הונגרי עטור פרס EMeRTon, כותב תמלילי להיטים, דרמטורג, מלחין, זוכה פרס האמן המעוטר. הוא המשיך את המסורת המשפחתית. על פי הסטטיסטיקה ודו"ח Artisjus 2000 (פרס איגוד זכויות היוצרים ההונגרי), הוא הסופר ומחזאי המושמע ביותר בהונגריה; מספר הבכורות של יצירותיו שנרשמו במאגר התיאטרון הוא יותר מ-400. עד שנת 2010 שלושים ושלוש הצגות בכורה נרשמו רק למחזה אחד שלו "אני אוהבת להתחתן".
ביוגרפיה

אביו היה הסופר אנדור סנש (1899–1935) ואמו פירושקה קֶלֶמֶן (1903–1999). בין השנים 1945 לבין 1948 היה עובד מדינה, בין השנים 1948 לבין 1949 היה כתב בעיתון וילאגושאג (Világosság), בין השנים 1949 עד 1950 היה דרמטורג ב"מכון לבידור עממי" בבודפשט, ומשנת 1951 עד 1956 היה דרמטורג בבמה העליזה. מ-1956 עד 1961, הוא היה המנהל האמנותי של מחלקת הוארייטה של הקרקס החאומי ההונגרי להופעות על במות חוץ. בין השנים 1961–1979 היה הדרמטורג של התיאטרונים קישפלודי ואטילה יוז'ף בגיור. משנת 1979 חזר לבודפשט והיה הדרמטורג, עורך הקברט והמנהל של תיאטרון הבמה העליזה.
חודשיים לפני מותו שידרה ה-MTV (הטלוויזיה ההונגרית) את התוכנית "תיאטרון סנש" בשני חלקים. סנש, שהכיר גם את האינטרנט מצוין, כתב להיט ברוח המאה ה-21 בשם Click Me.
קברו נמצא בבית הקברות היהודי ברחוב קוזמה.
ביוגרפיה > משפחתו

אביו אנדור סנש היה סופר, כותב להיטים, בן דודו של אביו היה בלה סנש הסופר והעיתונאי. בת דודו מדרגה שנייה הייתה חנה סנש המשוררת. אשתו מריאן קורנאי הייתה שחקנית שנפטרה בשנת 2004 וקבורה גם היא בבית הקברות היהודי ברחוב קוזמה בבודפשט. בתם אנדראה סנש היא כתבת, לשעבר סגנית נשיא הטלוויזיה ההונגרית, פוליטיקאית.
עבודותיו > יצירותיו הבימתיות

מספר הופעות הבכורה של יצירותיו שנרשמו ב"מאגר התיאטרון": 491 (כמחבר, תמלילן, מחזאי, מתרגם, מלחין, במאי).
עבודותיו > סרטים

חנות כלבו ממשלתית - במאי: ויקטור גרטלר, מלחין: יאנוש קרקש. הדמויות הראשיות: קלמן לטאבאר, קמיל פלקי, מיקלוש גאבור (גולדברגר), ז'וז'ה פטרש, אידה טוראי.
2x2 לפעמים 5 - במאי: ג'רג' רווס, מלחין: סאבולץ' פנייש. מככבים: פרארי ויולטה, זנטה פרנץ. קולות שירה: אילונה הולוש, אוה ואש, לסלו קזאל, יאנוש ואמושי .
בחצות, במאי: ג'רג' רווס, מלחין: אנדראש באדיה
מחקר על נשים
סנדי מנדי
אנגי ורה, במאי: פאל גאבור, על פי נובלה מאת אנדרה וסי
רוץ, כדי שישיגו אותך!, במאי: מארטון קלטי, מלחין: סאבולץ' פנייש.
אור שמש על הקרח, במאי: פריגייס באן, מלחין: סאבולץ' פנייש.
ווק, במאי: אטילה דרגאי. מלחין: פטר וולף.
עבודותיו > מחבר משותף של גזה הופי

מחזמר הומוריסטי שנקרא לפעמים נווד קטן נוצר לרדיו. החבר השלישי בשלישיית המחברים היה שוב מיקלוש מאלק. בנוסף לגזה חופי, המציגים היו קטי קובאץ' ויאנוש קוש. חומר זה שוחרר מאוחר יותר ב-CD. כמה שירים הפכו ללהיטים. הם היו כדלקמן:
אתה תיקח את השועל במקום
חתול חתול
נסה להרגע
הם גורפים את הרחוב
לפעמים צריך קצת נדודים
העולם שלי
תחנת הרכבת הדרומית
קברט תיאטרון
הכו את הקברט. במה קטנה, 1968. מחברים אחרים: מיקלוש קפוש
הופליה 1983; שכר אוכל. 1987
תוכנית טלוויזיה
קבור את העבודה. מופע סילבסטר, 1984.
מספרים נוספים שנכתבו לחופי. לחן: מיקלוש מלק
תחשוב על אביך
הבנות מתעמתות
שיר של כלב מזדקן
עבודותיו > אופרטת רדיו

השעיר לעזאזל, 1960
עבודותיו > הלהיטים שלו

דיסקוגרפיה מדעית של שירים טרם נעשתה. עם זאת, אין זה מוגזם לומר שהוא מלחין הלהיטים הפורה ביותר בכל הזמנים. הרשימה שלהלן נבחרה אקראית, ממוינת לפי אמן:
דברים בעלי עניין

אימרה קרטס הסופר ההונגרי-יהודי שזכה בפרס נובל בשנותיו הצעירות היה בקשרי עבודה וידידות עם סנש.
מספרים – מבלי לטעון לשלמות
2000 שירים, מתוכם 120 להיטים (על פי איבאן סנש)
יותר מ-100 סרטים ועבודות תיאטרון, עיבודים מחדש, שירים.
מבחר המאמרים כלל יותר מ-40 מבצעים ו -32 מלחינים.
המחבר המושמע ביותר בהונגריה – עד מותו – הוצג על ידי ארטיסיוס (איגוד זכויות היוצרים ההונגרי) בשנת 2000.
ספריו

הוד מלכותה הכוכב (1962)
בכל דקה ושעה הייתה מתנה.... כותבי שירים הונגרים. 2012.
פרסים והוקרה

פרס eMeRTon בשנת 1986
פרס האמן המעוטר (1988)
פרס מפעל חיים ינה הוסקה (1994)
צלב קטן של מסדר הכבוד של הרפובליקה של הונגריה (1994)
פרס סאבולץ' פנייש (1995)
פרס "למען בודפשט" (2010)
פונוגרמה – פרס המוזיקה ההונגרית – (2012)
אזרח כבוד של רובע 8 ( לאחר מותו, 2014 )
פרס פונוגרמה (2019)
מדליית זהב גרמנית על הרוויו שלו "מנגינות של בודפשט"
פסטיבל פוארטו ריקו, פרס אירופה
לקריאה נוספת

Szenes Iván munkássága
Hofi Géza élete és pályafutása 1936-2002. /Hungaroton, 2003/
Filmtörténet
Netes Filmkatalógus
NAVA – Nemzeti Audiovizuális Archívum
Zene.hu
Dalszerzők
50 éves a József Attila Színház
Interjú Kertész Imrével
Humorlexikon(Tarsoly Kiadó – 2001; ISBN 963-86162-3-7; Szerkesztő: Kaposy Miklós)
Szenes Színház (Szenes produkció 2009)
Oláh Ibolya lapja
Szenes Iván weboldala (tévéműsoraival)
Színház- és Filmművészeti Egyetem Könyvtára
הערות שוליים

↑  איגוד זכויות היוצרים ההונגרי (באנגלית)
↑  Kelemen Piroska születési bejegyzése a Budapest VII. kerületi polgári születési akv. 3505/1903. folyószáma alatt familysearch.org (Hozzáférés: 2017. július 6.)
↑  Kelemen Piroska gyászjelentése (1999) Arcanum Digitális Tudománytár (Hozzáférés: 2017. július 6.)
↑  Alapító tag, Kellér Dezsővel és Gál Péterrel.
↑  Hozzáférés: 2017. augusztus 31.
↑  שאול שיר-רן, סרט - המפלגה מעל לכל - "אנגי ורה" (הונגריה, 1980), כל העיר, 2 באוקטובר 1981
↑  Később nagy sikerű tévéadaptáció született ebből a dalból.
↑  Ez a dal hangzott el Hofi Géza temetésén a búcsú záró tételeként
↑  Lehetőség szerint az első előadót tüntettük fel.
↑  http://jozsefvaros.hu/hir/2033/Iden_is_fergeteges_volt_a_Szenes_Ivan-emlekkoncert/
| --- | --- |
בקרת זהויות :  PLWABN: 9810594364305606  GND: 12712103X  ISNI: 0000 0003 9922 1980  MusicBrainz: 20a0b380-6e3b-46c1-a6d2-e708f2e30781  NKC: xx0216605  NSK: 000069265  VIAF: 121446304   WorldCat (עם VIAF): 121446304
איתי צוק

| --- | --- |
אין תמונה חופשית
 לידה:  1975 (בן 49 בערך)
 מידע כללי
 מדינה:  ישראל ישראל
 ספורט
 ענף ספורט:  רכיבה על סוסים פראלימפית 
 מאמן:  דניאלה גרוס
 
איתי צוק (נולד ב-1975) הוא ספורטאי פאראלימפי ברכיבת סוסים.
צוק שירת את שירותו הצבאי ברצועת הביטחון ונפצע בראשו. בתקופת השיקום החל לעסוק בספורט הרכיבה ובמשך למעלה מעשור היה אלוף ישראל והתחרה בתחרויות ארציות ועולמיות. מאז 1996 דורג בין שמונה הרוכבים הטובים בעולם ושמר על מעמדו במשך כעשור.
במשחקים הפאראלימפיים אטלנטה (1996) התחרה בשתי תחרויות וסיים במקומות ה-10 וה-14.
במשחקים הפאראלימפיים סידני (2000) התחרה בשתי תחרויות וסיים במקומות ה-8 וה-9.
במשחקים הפאראלימפיים אתונה (2004) התחרה בשתי תחרויות יחיד וסיים במקומות ה-10 וה-11 והתחרה ברכיבה קבוצתית (עם עומר בן-דור ואייל שחר) וסיים במקום ה-10 והאחרון.
אייזיאה טוד

| --- | --- |

טוד במהלך חימום של הוויזארדס לפני משחק ב-2022
 לידה:  17 באוקטובר 2001 (בן 22) בולטימור, מרילנד, ארצות הברית
 עמדה:  פאוור פורוורד
 גובה:  2.06 מטרים
 מספר:  14
 דראפט:  בחירה מספר 31, 2021 מילווקי באקס
 קבוצות כשחקן
 2021 2021–:  ג'י ליג איגנייט וושינגטון ויזארדס
אייזיאה טוד (באנגלית: Isaiah Todd; נולד ב-17 באוקטובר 2001) הוא כדורסלן אמריקאי, שמשחק בקבוצת וושינגטון ויזארדס מליגת ה-NBA, בעמדת הפאוור פורוורד.
קריירת תיכונים

טוד נולד בבולטימור שבמרילנד, ובגיל 13 עבר עם אמו להתגורר בריצ'מונד, וירג'יניה. בגיל 16 עבר ללמוד בראלי שבקרוליינה הצפונית, ובסיום שנתו האחרונה בליגת התיכונים נבחר להשתתף במשחק מקדונלד'ס אול-אמריקן.
קריירת משחק מקצועית > ג'י ליג איגנייט

על אף שהתחייב ללמוד באוניברסיטת מישיגן, חזר בו טוד באפריל 2020, והודיע שבחר לוותר על לימודים אקדמיים לטובת הצטרפות לקבוצת ג'י ליג איגנייט מליגת הפיתוח של ה-NBA. לאורך עונתו היחידה בקבוצה שיתף פעולה עם בני כיתתו ג'יילן גרין וג'ונתן קומינגה, ורשם ממוצעים של 12.3 נקודות ו-4.9 ריבאונדים למשחק.
קריירת משחק מקצועית > וושינגטון ויזארדס

בדראפט ה-NBA‏ 2021 נבחר טוד בבחירה ה-31 על ידי מילווקי באקס, ובימים הבאים הועבר בשני טריידים עוקבים לאינדיאנה פייסרס, ואז לוושינגטון ויזארדס.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | וושינגטון ויזארדס | 12 | 0 | 6.2 | 0.269 | 0.250 | 0.333 | 1.0 | 0.3 | 0.3 | 0.2 | 1.7 |
| 2022/2023 | וושינגטון ויזארדס | 6 | 1 | 10.2 | 0.167 | 0.100 | 1.000 | 2.0 | 0.7 | 0.2 | 0.0 | 1.5 |
| קריירה | קריירה | 18 | 1 | 7.5 | 0.227 | 0.192 | 0.500 | 1.3 | 0.4 | 0.3 | 0.1 | 1.6 |
הערות שוליים

↑  טוד מצטרף לג'י ליג איגנייט, באתר ESPN,‏ 17 באפריל 2020
↑  הסטטיסטיקות של טוד בליגת הפיתוח, באתר basketball-reference.com
↑  רשימת הנבחרים בדראפט 2021, באתר basketball-reference.com
↑  וושינגטון מצרפת שישה שחקנים בטרייד, באתר הקבוצה, 6 באוגוסט 2021
אלכסנדר קלשניקוב

| --- | --- |

 לידה:  27 בינואר 1964 (בן 60) טטרסק (מחוז נובוסיבירסק), רוסיה 
 השכלה:  אקדמיית פס"ב  בפסקה זו רשומה אחת נוספת שטרם תורגמה 
 מפלגה:  המפלגה הקומוניסטית של ברית המועצות 
 פרסים והוקרה
 מדליה להנצחת 850 שנים לייסוד מוסקבה  medal for distinguished service  מדליה להנצחת 70 שנה לכוחות המזוינים של ברית המועצות  מדליית השירות המצוין, דרגה 3  בפסקה זו רשומה אחת נוספת שטרם תורגמה 
 
אלכסנדר פטרוביץ' קלשניקוב (נולד ב־27 בינואר 1964) הוא מדינאי רוסי, איש שירותי הביטחון שכיהן כמנהל שירות בתי הסוהר הפדרלי (FSIN) מ־8 באוקטובר 2019 עד 25 בנובמבר 2021, דרגת לוטננט גנרל (2018). עמד בראש מנהלות שירות הביטחון הפדרלי ברפובליקה של קומי ובחבל קרסנויארסק (2011–2019).